
	Projekto pavadinimas
	Joniškio „Aušros“ gimnazijos modernizavimas

	Projekto Nr.
	09.1.3-CPVA-R-724-61-0001

	Veiksmų programa
	2014–2020 metų Europos Sąjungos fondų investicijų veiksmų programa

	Projekto vykdytojas
	Joniškio rajono savivaldybės administracija

	Projekto įgyvendinimo laikotarpis
	veiklų pradžia:
	2018 m. sausio mėn.

	
	veiklų pabaiga:
	2020 m. sausio mėn.

	Projekto vertė
	340.825,49 Eur 

	Finansavimo šaltiniai
	Europos Sąjungos struktūrinių fondų (Europos regioninės plėtros fondo lėšos), Lietuvos Respublikos valstybės biudžeto lėšos ir Joniškio rajono savivaldybės biudžeto lėšos

	Projekto tikslas
	Didinti Joniškio „Aušros“ gimnazijos veiklos efektyvumą, gerinant bendrojo ugdymo paslaugų kokybę ir patrauklumą

	Projekto aprašymas
	Tinkama mokyklos mokymosi, sporto ir poilsio erdvių būklė yra svarbus ugdymo sąlygų veiksnys, veikiantis ugdymo kokybę ir didinantis bendrojo ugdymo įstaigų tinklo veiklos efektyvumą. Joniškio „Aušros“ gimnazijos mokytojų kolektyvas yra pajėgus dirbti su informacinių komunikacinių technologijų priemonėmis ir modernia laboratorine įranga. Gimnazija orientuojasi į STEAM ugdymą, todėl būtina sukurti šiuolaikinę, į ateitį orientuotą mokymo ir mokymosi bazę.
Gimnazijoje nėra galimybės teikti kokybiškų ir patrauklių ugdymo paslaugų, nes mokymuisi ir sportui skirtos patalpos, įranga ir baldai nėra pakankamai pritaikyti, funkcionalūs ir modernūs. Dabartinės Joniškio „Aušros“ gimnazijos patalpos, sudarančios prielaidas sukurti kokybišką ugdymo aplinką, skatinančią kūrybiškumą, šiuo metu yra itin prastos būklės: kai kurios patalpos neatitinka higienos normų reikalavimų, tam tikros erdvės neišnaudojamos švietimo reikmėms, yra nesaugios, o baldai ir įranga jose – nusidėvėję bei nefunkcionalūs.

	Projekto veiklos
	Projekto įgyvendinimo metu ketinama modernizuoti dalį Joniškio „Aušros“ gimnazijos pastato, sukurti modernias kūrybiškumą skatinančias edukacines erdves (IT kabinetas, 3D laboratorija, chemijos kabinetas ir holas), taip pat įsigyti reikiamų baldų ir įrangos (robotikos klasei, 3D laboratorijai, IT kabinetui, fizikos, chemijos, matematikos, geografijos, biologijos ir užsienio kalbų kabinetams bei multifunkcinei edukacinei erdvei).

	Projekto rezultatas
	Įgyvendinus projektą bus modernizuotos Joniškio „Aušros“ gimnazijos IT kabineto, robotikos klasės, 3D laboratorijos, multifunkcinės edukacinės erdvės, klasių kabinetų (fizikos, chemijos, matematikos, geografijos, biologijos ir užsienio kalbų) bei holo erdvės, kurių pagalba bus užtikrinamas mokinių kūrybiškumas, kokybiškas ugdymas, galimybė mokiniams dirbti grupėmis ar individualiai, vykdyti projektinę ir praktinę veiklą.
Joniškio „Aušros“ gimnazijos pastate atnaujinamos ir planuojamos sukurti modernios kūrybiškumą skatinančios erdvės pritaikant idėjas, pateiktas mokyklų edukacinių erdvių atnaujinimo (modernizavimo) projektiniuose pasiūlymuose, parengtuose įgyvendinant projektą „Bendrojo ugdymo mokyklų (progimnazijų ir pagrindinių mokyklų) modernizavimas: šiuolaikinių mokymosi erdvių kūrimas“ (Nr. 09.1.3-CPVA-V-704-01-0001), su kuriomis galima susipažinti čia.

	Asmuo kontaktams
	Rita Lelionienė, Joniškio rajono savivaldybės administracijos 
Ekonominės plėtros ir investicijų skyriaus vyriausioji specialistė, 
tel. (8 426) 52 091, el. paštas rita.lelioniene@joniskis.lt 

